
Proces verbal de jurizare nr.CCMT 2524/30.07.2019
al proiectelor de cultură cu finanţare nerambursabilă alocată de la bugetul local

al Municipiului Timişoara pentru activităţi nonprofit de interes local în anul 2019
Prin HCL 40/29.07.2016 a fost aprobat noul regulament al finanţărilor nerambursabile de la bugetul local, iar prin Dispoziţia Primarului Municipiului Timişoara nr. 477/19.04.2018 a fost aprobata componenţa Comisiei de analiză a proiectelor culturale, pentru selecţia şi evaluarea proiectelor care vor beneficia de finanţări nerambursabile de la bugetul local pentru activităţi nonprofit de interes local pe anul 2019.

A fost demarată procedura de jurizare, conform regulamentului de aplicare aprobat prin HCL 40/29.07.2016. 
În vederea jurizării, s-au prezentat următoarele persoane, împuternicite în acest sens prin Dispoziţia Primarului Municipiului Timişoara nr. 477/19.04.2018:
1.
Pavel Dehelean 
2.
Balázs Attila 

3.
Ioan Garboni 
În conformitate cu Anexa HCL nr. 40/2016: Art. 24 Comisiile de evaluare şi selecţie a proiectelor (comisia de analiză a proiectelor culturale şi comisia de analiză a proiectelor pentru tineret) sunt formate din câte 5 specialişti din domeniul activităţilor  destinate  culturii şi al activităţilor pentru tineret. Membrii comisiilor  vor fi numiţi prin dispoziţie a Primarului Municipiului Timişoara. Comisiile sunt legal întrunite în prezenţa a minim trei membri.
        Întrucât s-a  reunit un număr de 3 (trei) membri, Comisia a fost considerată statutară.

S-a constatat că au fost depuse un număr de 52 solicitări de finanţare.

Pentru solicitările de finanţare pe care membrii Comisiei le-au considerat eligibile, au fost folosite următoarele 4  bareme de calcul a sumei, funcţie de punctajele obţinute:

· între 65 - 75 puncte – 0,3 x suma solicitată

· între 75 - 85 puncte - 0,45 x suma solicitată 
· între 85 – 90 puncte - 0,55 x suma solicitată 
· peste 90 puncte – 0,65 x suma solicitată
Urmare a jurizării solicitărilor, un număr de 47  dosare au fost considerate elegibile.

Un număr de 5 solicitări au fost considerate neeligibile.

Situaţia completă a proiectelor, atât eligibile, cât şi neeligibile se regăseşte în Anexa prezentului proces verbal.

